Bokod-Dad-Kecskéd-Szákszend Kistérségi Általános Művelődési Központ

Bokod

Fő u. 27.

Bokod-Dad-Kecskéd-Szákszend Községi

Önkormányzatok Közoktatási és Közművelődési

Intézményfenntartó Társulása

Társulási Tanács

Bokod

Hősök tere 6. Tárgy: Kérelem a pedagógiai program

módosításának jóváhagyására

Tisztelt Társulási Tanács!

A Bokod-Dad-Kecskéd-Szákszend Kistérségi Általános Művelődési Központ Pedagógiai és Művelődési Programjában az alábbi módosításokra van szükség:

1. Az egységes pedagógiai és művelődési program megfelelő szakaszaiba beépítésre került a dadi Nefelejcs Óvoda csatlakozásából eredő kiegészítések. ( A pontos utalások a csatolt anyagban találhatók!)
2. A Közoktatási törvény 8§(3) bekezdésében változott a nem szakrendszerű oktatás időkerete, szervezési lehetősége. Eszerint a nem szakrendszerű oktatás megszervezése az 5-6. évfolyamon már nem kötelezettség, hanem lehetőség. A nevelőtestület a módosítással élni kíván, ezért visszatér 5-6. évfolyamon is a szakrendszerű oktatáshoz. Erre a 2011/2012-es tanévben 5. osztályban, majd felmenő rendszerben a következő tanévben 6. osztályban kerül sor. A változtatáshoz be kellett szerezni a közoktatási szakértő véleményét is. A módosítás értelmében a bokodi Móra Ferenc Általános Iskola, a Kecskédi Általános Iskola és a szákszendi Öveges József Általános Iskola helyi Tantervének nem szakrendszerű oktatására vonatkozó szakaszai érvényét veszítik.

Kérem a tisztelt Társulási Tanácsot az intézmény módosított Pedagógiai Programjának jóváhagyására!

Bokod, 2011. június 16.

Tisztelettel:

Horváth Csabáné

ÁMK igazgató